ჩარლზ ბარკლი
ჩარლზ უეიდ ბარკლი (ინგლ. Charles Wade Barkley; დ. 20 თებერვალი 1963) — ამერიკელი ვეტერანი პროფესიონალი კალათბურთელი და ანალიტიკოსი სატელევიზიო პროგრამაში, „NBA-ის შიგნით“, რომელიც ფილადელფია სევენთისიქსერსის რიგებში თამაშობდა ახალწვეულობისას, ხოლო კარიერის შემდგომი წლები ფინიქს სანსის და ჰიუსტონ როკეტსი-ს რიგებში გაატარა — ნაციონალურ საკალათბურთო ასოციაციაში. ის მიიჩნევა NBA-ის ერთ-ერთ ყველაზე დომინირებად მძიმე ფორვარდად. ჩარლზ ბარკლიმ 11-ჯერ მიიღო NBA-ის ყველა ვარსკვლავის მატჩში მონაწილეობა და 1991 წელს ყველაზე ღირებული მოთამაშის (MVP-ის) ტიტულიც მოიპოვა. ის ასევე არის 1993 წლის სეზონის ყველაზე ღირებული მოთამაშის ჯილდოს მფლობელიც. „სერ“ ჩარლზ ბარკლი, როგორც მას NBA-ში უწოდებენ, ამერიკის შეერთებული შტატების სახელით მონაწილეობდა 1992 და 1996 წლების ოლიმპიადებში, „ოცნების გუნდის“ (Dream Team)-ის შემადგენლობაში და ორი ოქროს მედალი აქვს მოპოვებული. ის შედის ნაციონალური საკალათბურთო ასოციაციის 50 საუკეთესო მოთამაშეთა შორის. არის NBA-ს დიდების დარბაზის წევრი, როგორც ინდივიდუალური კარიერით, ისე „ოცნების გუნდის“ შემადგენლობაში.